Jiao Yulu

Jiao Yulu (født 16. august 1922, død 14. mai 1964) var en kinesisk politiker. Jiao Yulu var et symbol på det ærlige partikaderet som viet seg utrettelig til den kommunistiske staten. Jiao Yulu ble regnet for å være et strålende eksempel på en god student av Mao Zedong i perioden med persondyrkelse. Etter Jiao Yulus død, ble han hedret i en kampanje i 1966 med oppfordring om å studere hans eksempel. Målet med kampanjen var å øke moralen og å få partimedlemmene av det kinesiske kommunistpartiet til å jobbe hardere for å overvinne vanskeligheter. Partimedlemmene ble oppfordret til å følge Jiao Yulus eksempel ved å drive mer forskning og undersøkelser av lokale forhold, og å lære av hans lederstil.

Liv og karriere 
Jiao Yulu ble født i 1922 i Yuanquan i Boshan, Zibo, Shandong, i en fattig familie, i Republikken Kina. Både hans far Jiao Fangtian (焦方田) og hans mor var bønder. Han fikk bare fire år med skolegang. Hans far hengte seg under den Andre kinesisk-japanske krigen. Jiao Yulu ble innrullert i den japanske arbeidsstyrken, hvorpå han ble sendt til kullgruven i Fushun, Liaoning, Manchoukuo. Han flyktet til Suqian, Jiangsu høsten 1943. Her var han gårdsarbeider i to år for storbonden Hu Tairong (胡泰荣).

I 1945, etter beseiringen av Japan i Andre Verdenskrig, vendte han tilbake til hjembyen og ble medlem av en lokal milits. Han deltok gjennom denne i frigjøringen av Boshan. Jiao Yulu sluttet seg til Kommunistpartiet i Kina i januar 1946, og snart ble han overført til Bohai, Shandong og ble oppnevnt til gruppeleder for Land reform-bevegelsen. Ved slutten av den kinesiske borgerkrigen, jobbet han i Weishi, Henan. I juni 1953 ble han overført til Luoyang hvor han jobbet ved Luoyang gruvemaskinfabrikk. Dette gjorde han frem til 1962.

I juni 1962 ble han utnevnt til sekretær for Kommunistpartiet i Weishi. I desember ble han den Andre Kommunistiske Partisekretær for Lankao. Lankao hadde falt inn i en negativ spiral av fattigdom og synkende moral. Området hadde i lang tid vært plaget av sandstormer, flom og salt jord. Jiao Yulu viet sine krefter til å bekjempe den økonomiske tilbakegangen. Han mobiliserte de lokale innbyggerne til å ta opp kampen mot forholdene. Etter mange års overarbeid, brøt Jiao Yulu til slutt sammen, og han ble diagnostisert med leverkreft. Men han fortsatte sin kamp mot naturkatastrofer. 14. mai 1964 døde han av leverkreft i en alder av 42 år.

1. februar 1966 tildelte folkets regjering i Henan ham tittelen "Revolusjonerende Martyr".

I 2009 ble Jiao Yulu oppført som en av de "Etthundre Inspirerende Kinesiske Personligheter Siden 1949".

Jiao Yulu giftet seg med Xu Junya (1932-2005; (徐俊雅), en kvinnelig politiker fra Weishi, Henan. De fikk tre sønner og tre døtre.

 Sønner: Jiao Guoqing (焦国庆), Jiao Yuejin (焦跃进), Jiao Baogang (焦保钢)
 Døtre: Jiao Shoufeng (焦守凤), Jiao Shouyun (焦守云), Jiao Shoujun (焦守军)

Referanser

Videre lesning 
 
 
 

Kinesiske politikere